CELEX: 62010CN0479
Language: ro
Date: 2010-10-05 00:00:00
Title: Cauza C-479/10: Acțiune introdusă la 5 octombrie 2010 — Comisia Europeană/Regatul Suediei

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/24
            
         Acțiune introdusă la 5 octombrie 2010 — Comisia Europeană/Regatul Suediei
   (Cauza C-479/10)
   ()
   2010/C 328/40
   Limba de procedură: suedeza
   
      Părțile
   
   
      Reclamantă: Comisia Europeană (reprezentanți: K. Simonsson și A. Alcover San Pedro, în calitate de agenți)
   
      Pârât: Regatul Suediei
   
      Concluziile reclamantei
   
   
               —
            
            
               constatarea faptului că, prin depășirea valorilor-limită de PMlO în aerul înconjurător pe parcursul anilor 2005, 2006 și 2007 în zonele SW 2 și SW 4 și pe parcursul anilor 2005 și 2006 în zona SW 5, Regatul Suediei nu și-a îndeplinit obligațiile care îi revin în temeiul articolului 5 alineatul (1) din Directiva 1999/30/CE a Consiliului din 22 aprilie 1999 privind valorile-limită pentru dioxidul de sulf, dioxidul de azot și oxizii de azot, pulberile în suspensie și plumbul din aerul înconjurător (1),
            
         
               —
            
            
               obligarea Regatului Suediei la plata cheltuielilor de judecată.
            
         
      Motivele și principalele argumente
   
   Articolul 5 alineatul (1) din Directiva 1999/30 prevede că statele membre trebuie să ia măsurile necesare pentru a se asigura că concentrațiile de PMlO din aerul înconjurător nu depășesc valorile-limită stabilite în secțiunea I din anexa III în conformitate cu datele menționate în aceasta. Data relevantă în acest caz este 1 ianuarie 2005.
   Din rapoartele transmise Comisiei de Suedia cu privire la perioada 2005-2007 ar rezulta că valorile-limită de PMlO au fost depășite în zonele SW 2 și SW 4 pe toată perioada, iar în zona SW 5 pe parcursul anilor 2005 și 2006.
   În consecință, Suedia nu și-a îndeplinit obligațiile care îi revin în temeiul articolului 5 alineatul (1) din Directiva 1999/30 în legătură cu zonele și cu perioadele respective.
   
      (1)  JO L 163, p. 41, Ediție specială, 15/vol. 5, p. 46.